b'\n_START_ARTICLE_\nLuja-yhti\xc3\xb6t\n_START_SECTION_\nHistoriaa\n_START_PARAGRAPH_\nYritys sai alkunsa, kun Alah\xc3\xa4rm\xc3\xa4st\xc3\xa4 kotoisin ollut ja sotien j\xc3\xa4lkeen poliisina toiminut Feliks Isotalo meni osakkaaksi nurmeslaiseen sementtivalimoon. Isotalolla ei ollut rakennusalan kokemusta, vaan oli kiertokoulun k\xc3\xa4yty\xc3\xa4\xc3\xa4n toiminut poliisin ty\xc3\xb6n ohella maanviljelij\xc3\xa4n\xc3\xa4 ja maatalouskauppiaana._NEWLINE_Lujabetoni-nimen saaneesta sementtivalimosta Isotalo laajensi vuonna 1969 rakennusteollisuuteen Kuopion alueella. Vuonna 1984 hankittiin kuivatuotteita valmistava Fescon._NEWLINE_Feliks Isotalon poika, diplomi-insin\xc3\xb6\xc3\xb6ri Hannu Isotalo toimi Luja-yhti\xc3\xb6iden toimitusjohtajana 1974\xe2\x80\x932003 ja siit\xc3\xa4 l\xc3\xa4htien hallituksen puheenjohtajana.\n_START_SECTION_\nLujabetoni Oy\n_START_PARAGRAPH_\nLujabetoni Oy on Luja-yhti\xc3\xb6iden betoniyksikk\xc3\xb6 ja johtava betoniteollisuusyritys Suomessa. Yhti\xc3\xb6n liikevaihto oli 170 miljoonaa euroa (2018). Lujabetoni toimii kaikilla merkitt\xc3\xa4vill\xc3\xa4 betonirakentamisen sektoreilla. P\xc3\xa4\xc3\xa4asiakasryhmiin kuuluvat asuntoja, toimitiloja ja infrastruktuuria rakentavat alan toimijat: rakennusliikkeet, rakennuttajat sek\xc3\xa4 erikoisrakentajat kuten betonointi- ja paalutusurakoitsijat. Yritys toimittaa valmisbetonia, elementtej\xc3\xa4 ja betonituotteita yhteens\xc3\xa4 31 tehtaalta. Lujabetoni toimii my\xc3\xb6s Ruotsin ja Ven\xc3\xa4j\xc3\xa4n markkinoilla tyt\xc3\xa4r- ja osakkuusyhti\xc3\xb6idens\xc3\xa4 kautta _NEWLINE_Yrityksen p\xc3\xa4\xc3\xa4konttori on Siilinj\xc3\xa4rvell\xc3\xa4 ja sen toimitusjohtajana on vuodesta 2007 l\xc3\xa4htien toiminut Mikko Isotalo, joka edustaa omistajasuvun kolmatta sukupolvea._NEWLINE_Lujabetoni-alakonserni koostuu emoyhti\xc3\xb6 Lujabetoni Oy sek\xc3\xa4 sen tyt\xc3\xa4ryhti\xc3\xb6ist\xc3\xa4 Lujabetong AB (ent. L Betong AB, Ruotsi), OOO Lujabeton ja Reik\xc3\xa4betoni Oy. Konserni on osakkaana my\xc3\xb6s MH-betoni Oy:ss\xc3\xa4, Scandinavian Cement Oy:ss\xc3\xa4 ja vuonna 2009 perustetusta Northern Cement Oy:ss\xc3\xa4. Lujabeton AB:n alaisuuteen kuuluu viel\xc3\xa4 2009 perustettu kiinteist\xc3\xb6hallintaan erikoistunut tyt\xc3\xa4ryhti\xc3\xb6 Lujabetong Fastighets AB.\n_START_SECTION_\nLujatalo Oy\n_START_PARAGRAPH_\nLujatalo Oy kuuluu Luja-yhti\xc3\xb6ihin ja on osaava valtakunnallinen rakentaja. Yrityksen liikevaihto oli 437 miljoonaa euroa (2018). Lujatalo on sek\xc3\xa4 toimitila- ett\xc3\xa4 asuntorakentaja ja sen erikoisalaa on korjausrakentaminen. Yrityksess\xc3\xa4 ty\xc3\xb6skentelee yli 700 rakentamisen ammattilaista ja sen Lujakoti-tuotemerkki tunnetaan hyv\xc3\xa4n asumisen laatumerkkin\xc3\xa4. Lujariihi on Lujatalon kehitt\xc3\xa4m\xc3\xa4 uusi yhteistoimintamalli. Lujariihi osallistaa osapuolia, vahvistaa yhteisty\xc3\xb6t\xc3\xa4 ja luo ratkaisuja - Yhdess\xc3\xa4 rakentaen.  _NEWLINE_Lujatalo Oy:n p\xc3\xa4\xc3\xa4konttori on Espoossa ja sen toimitusjohtajana toimii rakennusinsin\xc3\xb6\xc3\xb6ri TTOL Jussi Tanhuanp\xc3\xa4\xc3\xa4.\n_START_SECTION_\nFescon Oy\n_START_PARAGRAPH_\nFescon valmistaa ja myy laadukkaita ja pitk\xc3\xa4lle jalostettuja kuivalaasteja sek\xc3\xa4 nestem\xc3\xa4isi\xc3\xa4 rakennusalan kemian tuotteita. Fesconin liikevaihto oli 25,9 miljoonaa euroa (2018) ja se on Suomen suurin kuivalaastitoimittaja. Yrityksen tuotesuunnittelun l\xc3\xa4ht\xc3\xb6kohtana on tehd\xc3\xa4 juuri oikeanlaiset tuotteet suomalaisiin olosuhteisiin ja ty\xc3\xb6tapoihin. Yritys kehitt\xc3\xa4\xc3\xa4 tuotteita jatkuvasti yhdess\xc3\xa4 asiakkaiden kanssa. _NEWLINE_Fesconin p\xc3\xa4\xc3\xa4konttori on Hyvink\xc3\xa4\xc3\xa4ll\xc3\xa4 ja yrityksen toimitusjohtajana toimii DI Kimmo Peltola.'